Α4-0316/96

Πρόταση απόφασης του Συμβουλίου περί συστάσεως Επιτροπής για την Πολιτική της Απασχόλησης και της Αγοράς Εργασίας (COM(96)0134 - C4-0396/96 - 96/0097(CNS)).

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τρίτη αιτιολογική σκέψη

>Αρχικό κείμενο>

εκτιμώντας ότι η επιτροπή συνιστάται στο πλαίσιο της διαδικασίας παρακολούθησης και υποβολής εκθέσεων που ορίζεται στο Λευκό Βιβλίο για την Ανάπτυξη, την Ανταγωνιστικότητα και την Απασχόληση,

>Κείμενο μετά την ψηφοφορία στο ΕΚ>

εκτιμώντας ότι η επιτροπή συνιστάται στο πλαίσιο της διαδικασίας παρακολούθησης και υποβολής εκθέσεων που ορίζεται στο Λευκό Βιβλίο για την Ανάπτυξη, την Ανταγωνιστικότητα και την Απασχόληση, με στόχο τη συμβολή στην ανάπτυξη και την εφαρμογή κοινής στρατηγικής για την απασχόληση,

(Τροπολογία 2)

Άρθρο 1, παράγραφος 2

>Αρχικό κείμενο>

2. Η επιτροπή θα εξασφαλίζει ιδίως:

- την παρακολούθηση της εξέλιξης της απασχόλησης στην Κοινότητα

- την εξέταση των πολιτικών των κρατών μελών στον τομέα της απασχόλησης και της αγοράς εργασίας

- τις ανταλλαγές πληροφοριών και εμπειριών μεταξύ των κρατών μελών και της Επιτροπής στους τομείς αυτούς

- την κατάρτιση εκθέσεων και συστάσεων σχετικά με τα εν λόγω θέματα.

>Κείμενο μετά την ψηφοφορία στο ΕΚ>

2. Η επιτροπή θα συμβάλει στην ανάπτυξη και την εφαρμογή της κοινής στρατηγικής για την απασχόληση ιδίως ως προς:

- την παρακολούθηση της εξέλιξης της απασχόλησης στην Κοινότητα, χρησιμοποιώντας σειρά κοινών δεικτών

- την εξέταση των πολιτικών των κρατών μελών στον τομέα της απασχόλησης και της αγοράς εργασίας

- τη βελτίωση του συντονισμού των πολιτικών απασχόλησης των κρατών μελών

- την προώθηση των ανταλλαγών πληροφοριών και εμπειριών μεταξύ των κρατών μελών και της Επιτροπής στους τομείς αυτούς

- την κατάρτιση εκθέσεων και συστάσεων σχετικά με τα εν λόγω θέματα, συμμετέχοντας ιδίως στην προετοιμασία της ετήσιας έκθεσης για την κατάσταση της απασχόλησης και της κοινής έκθεσης που απευθύνεται στο Ευρωπαϊκό Συμβούλιο, με έμφαση στη συγκριτική ανάλυση των στοιχείων και των πολιτικών των κρατών μελών.

- την τακτική διαβούλευση με εργοδότες και εργαζομένους στο επίπεδο της Κοινότητας.

(Τροπολογία 3)

Άρθρο 1, παράγραφος 3

>Αρχικό κείμενο>

3. Η γνώμη της επιτροπής για συγκεκριμένα ζητήματα μπορεί να ζητείται από το Συμβούλιο ή από την Επιτροπή. Η επιτροπή επίσης μπορεί να αναλαμβάνει έργο με δική της πρωτοβουλία στους τομείς της αρμοδιότητάς της.

>Κείμενο μετά την ψηφοφορία στο ΕΚ>

3. Η γνώμη της επιτροπής για συγκεκριμένα ζητήματα μπορεί να ζητείται από το Συμβούλιο ή από την Επιτροπή. Η επιτροπή επίσης μπορεί να αναλαμβάνει έργο με δική της πρωτοβουλία στους τομείς της αρμοδιότητάς της. Οι εκθέσεις και οι συστάσεις που καταρτίζει η επιτροπή διαβιβάζονται στο Ευρωπαϊκό Κοινοβούλιο.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου περί συστάσεως Επιτροπής για την Πολιτική της Απασχόλησης και της Αγοράς Εργασίας (COM(96)0134 - C4-0396/96 - 96/0097(CNS)).

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0134 -

C4-0396/96 - 96/0097(CNS)) (( EE C 207, 18.7.1996, σελ. 11.)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 145 της Συνθήκης ΕΚ (C4-0396/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Κοινωνικών Υποθέσεων και Απασχόλησης και τη γνωμοδότηση της Επιτροπής Προϋπολογισμών (Α4- 0316/96),

1. εγκρίνει με την επιφύλαξη των τροποποιήσεων που της επέφερε, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 145 της Συνθήκης ΕΚ[semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.